stanford-oval/wikipedia huggingface dataset:
ועידת ורשה (2019)
תגובות

ביום הראשון של הוועידה נתניהו צייץ בטוויטר כי הפגישה עם מנהיגים ערביים אמורה להגיע ל"אינטרס משותף של מלחמה עם איראן". הודעה דומה שוחררה לתקשורת הישראלית זמן קצר לאחר מכן, עם זאת בהמשך היום הציוץ של נתניהו נמחק ונוסח ההודעה לעיתונות תוקן ל"אינטרס משותף של לחימה באיראן".
לעומת זאת, איראן מתחה ביקורת על הוועידה והגדירה אותה "צעד עוין". במקביל הנציגה העליונה לענייני חוץ וביטחון של האיחוד האירופי פדריקה מוגריני, הודיעה כי הא לא תשתתף בוועידה. גם משרד החוץ הרוסי פרסם הצהרה בה צוין כי אף גורם לא ישתתף בטקס ואף הגדיר את הוועידה כ"מצע אנטי-איראני". גם מעצמות אירופיות גדולות כמו גרמניה וצרפת סירבו לשלוח דיפולמטים בכירים בעקבות חשש שהפסגה נועדה להקים ברית נגד איראן.
שר החוץ הבריטי, ג'רמי האנט הסכים להשתתף בוועידה אך הציב תנאי, אשר קובע כי ארצות הברית, איחוד האמירויות הערביות וערב הסעודית יקיימו פגישה חיצונית בעניין תימן.
המשתתפים

המדינות והישויות שהשתתפו בוועידה לפי סדר א"ב:
אוסטריה אוסטריה
אוסטרליה אוסטרליה
אזרבייג'ן אזרבייג'ן
איחוד האמירויות הערביות איחוד האמירויות הערביות
אלבניה אלבניה
אלג'יריה אלג'יריה
אפגניסטן (2013–2021) אפגניסטן
ארצות הברית ארצות הברית
בחריין בחריין
ברזיל ברזיל
בלגיה בלגיה
בולגריה בולגריה
גרמניה גרמניה
גאורגיה גאורגיה
הולנד הולנד
הודו הודו
הממלכה המאוחדת הממלכה המאוחדת
טג'יקיסטן טג'יקיסטן
ירדן ירדן
ישראל ישראל
כווית כווית
לוקסמבורג לוקסמבורג
ליטא ליטא
מלזיה מלזיה
מרוקו מרוקו
מלטה מלטה
מצרים מצרים
ניגריה ניגריה
נורווגיה נורווגיה
ניו זילנד ניו זילנד
סלובניה סלובניה
סלובקיה סלובקיה
עומאן עומאן
ערב הסעודית ערב הסעודית
פולין פולין (מארחת)
פורטוגל פורטוגל
צ'כיה צ'כיה
צרפת צרפת
קוריאה הדרומית קוריאה הדרומית
קפריסין קפריסין
קולומביה קולומביה
קרואטיה קרואטיה
רומניה רומניה
שוודיה שוודיה
תוניסיה תוניסיה
תימן תימן
המשתתפים > מדינות שהוזמנו אך לא השתתפו באירוע

לוועידה הוזמנו גם מדינות שבסופו של יום החליטו לא להגיע אליה מסיבות שונות. המדינות שלא נכחו באירוע היו:
איראן איראן
הרשות הפלסטינית הרשות הפלסטינית
טורקיה טורקיה
לבנון לבנון
קטר (מדינה) קטר
רוסיה רוסיה
חלק מהמדינות ציינו את סיבת ההיעדרות. כך למשל יו"ר הרשות הפלסטינית, אבו מאזן טען כי "ישראל גנבה "מאחורי הגב" את האוצר הגדול שהיה אמור להיות ה"בונוס" שלו בתהליך השלום – היחסים עם מדינות ערב", ואף הורה לבכירי ממשלו למנוע מהמשלחות ברשות להגיע לניחום אבלים בבית הוריה של אורי אנסבכר, ישראלית צעירה מתקוע שנרצחה על ידי פלסטיני שבוע לפני הוועידה. גם בלבנון פורסמו תגובות בעניין הוועידה, לאחר פגישה בין שר החוץ האיראני, ג'וואד זריף לשר החוץ הלבנוני, ג'ובראן באסיל. במסיבת העיתונאים שנערכה לאחר הפגישה, נימק בסיל את אי ההגעה של המשלחת הלבנונית ואמר כי "שוחחנו יחד על ועידת ורשה, שממנה ניעדר משתי סיבות: הראשונה היא נוכחותה של ישראל, והשנייה – מדיניות הריחוק שלנו". מלבד זאת חודש לפני הוועידה הגיב לפרסומים בתקשורת על הכנות ראשונות לוועידה נגד איראן ואמר כי "ממשלת פולין לא תוכל לשטוף את הבושה. בזמן שאיראן הצילה פולנים במלחמת העולם השנייה, היא מארחת כעת קרקס אנטי-איראני נואש". טורקיה סירבה גם היא להזמנת ארצות הברית להשתתף בפסגה בורשה בטענה שהיא "מכוונת כנגד מדינה אחת".
הערות שוליים

↑  Pietromarchi, Virginia. "US-led Middle East conference in Warsaw: All you need to know". www.aljazeera.com. נבדק ב-14 בפברואר 2019. {{cite web}}:  (עזרה)
↑  "US to host Iran-focused summit in Poland next month". Al Jazeera. 11 בינואר 2019. נבדק ב-26 בינואר 2019. {{cite news}}:  (עזרה)
↑  "Poland reacts to Iran's position on upcoming anti-Iran conf. in Warsaw". Mehr News Agency. 14 בינואר 2019. נבדק ב-26 בינואר 2019. {{cite news}}:  (עזרה)
↑  "US allies try to dilute anti-Iran agenda for Warsaw summit". Al-Monitor. 23 בינואר 2019. נבדק ב-26 בינואר 2019. {{cite news}}:  (עזרה)
↑  "US backtracks on Iran-focused conference in Poland after objections". The Guardian. 23 בינואר 2019. נבדק ב-26 בינואר 2019. {{cite news}}:  (עזרה)
↑  "US backtracks on Iran-focused conference in Poland after EU objections". Irna. 24 בינואר 2019. נבדק ב-26 בינואר 2019. {{cite news}}:  (עזרה)
↑  Tibon, Amir (13 בפברואר 2019). "Warsaw Summit Will Test U.S. Gamble on Israeli-Arab Pact Against Iran". {{cite web}}:  (עזרה)
↑  עמיחי שטיין, גורם המעורב בפסגת ורשה: הוועידה תעסוק בטילים הבליטיסיים של איראן, באתר כאן – תאגיד השידור הישראלי, 10 בפברואר 2019
↑  "Pompeo: Over 60 Countries Are Attending Warsaw Summit". Iran International (באנגלית). 12 בפברואר 2019. נבדק ב-14 בפברואר 2019. {{cite web}}:  (עזרה)
↑  "The Latest: Pence accuses Russia of trying to divide NATO". The Washington Times.
↑  איתמר אייכנר, שליח ynet בפמליית רה"מ, נתניהו נפגש בפולין עם שר החוץ של עומאן: "רבים הולכים בעקבותיכם", באתר ynet, 13 בפברואר 2019
↑  איתמר אייכנר, שליח ynet בפמליית ראש הממשלה, ישראל לצד מדינות ערב – ונגד איראן: ועידת ורשה נפתחת, באתר ynet, 13 בפברואר 2019
↑  "Netanyahu seems to say Israel, Arabs share goal of war with Iran". NBC News.
↑  "Benjamin Netanyahu hastily deletes tweet calling for 'war with Iran'". Washington Examiner. 13 בפברואר 2019. {{cite web}}:  (עזרה)
↑  איתמר אייכנר, שליח ynet בפמליית רה"מ בפולין, לא "מלחמה" עם איראן: סערת הציוץ של רה"מ בתרגום שגוי, באתר ynet, 14 בפברואר 2019
↑  "Iran not invited, Russia snubs intl conference on Middle East – Warsaw". RT. 21 בינואר 2019. נבדק ב-26 בינואר 2019. {{cite news}}:  (עזרה)
↑  "UK to attend US summit on Iran on condition of Yemen talks". The Guardian (באנגלית בריטית). 25 בינואר 2019. ISSN 0261-3077. נבדק ב-14 בפברואר 2019. {{cite news}}:  (עזרה)
↑  צבי יחזקאלי, ועידת ורשה מוכיחה: איראן הפסידה בקרב על דעת הקהל • פרשנות, באתר חדשות 13 (לשעבר ערוץ עשר), 13 בפברואר 2019
↑  זריף בלבנון: "חולקים איתכם את אותה בעיה: היישות הציונית", באתר ישראל היום, 11 בפברואר 2019
↑  איתמר אייכנר וסוכנויות הידיעות, ארה"ב תכנס ועידה עולמית נגד איראן. טהרן: "קרקס אנטי-איראני נואש", באתר ynet, 12 בינואר 2019
המזכיר פומפאו משתתף במסיבת עיתונאים משותפת עם שר החוץ הפולני צ'פוטוביץ'
בכחול: מדינות שהשתתפו בוועידה
באדום: מדינות שהוזמנו לוועידה אך לא השתתפו.
אלומיניום שקוף

| --- | --- |
מבנה AION (צויר בעזרת Diamond4)
מבנה AION (צויר בעזרת Diamond4)
 מספר CAS:  12633-97-5
אלומיניום אוקסיניטריד או בשמו העממי אלומיניום שקוף משווק בשם ALON (על ידי Surmet Corporation) הוא חומר קרמי שקוף המורכב מאלומיניום, חמצן וחנקן. אלומיניום אוקסיניטריד שקוף אופטית (≥ 80%) באזורי על-סגול, התחום הנראה, ותת-אדום של הספקטרום האלקטרומגנטי. הוא קשה פי ארבעה מזכוכית סיליקה מותכת, 85% מספיר, וקשה מעט יותר (115%) מספינל אלומינאט מגנזיום. ניתן לייצר אותו לחלונות שקופים, צלחות, כיפות, מוטות, צינורות וצורות אחרות באמצעות טכניקות עיבוד אבקת קרמיקה קונבנציונליות.
ALON הוא הקרמיקה השקופה הפולי-גבישית הקשה ביותר הקיימת בשוק. בגלל משקל נמוך, תכונות אופטיות ומכניות ייחודיות, ועמידות בפני חמצון או קרינה, הוא נראה מבטיח ליישומים כגון חלונות חסיני כדורים, פיצוץ וחלונות אופטו-אלקטרוניים. שריון על בסיס ALON הוכח כבעל יכולת לעצור מספר קליעים חודרי שריון של עד 0.50 BMG.
תכונות

ALON עמיד בפני חומצות, בסיסים שונים ומים.
תכונות > מכניות

לאלומיניום אוקסיניטריד יש את התכונות המכניות הבאות:
חוזק לחיצה 2.68GPa
חוזק כפיפה 0.38-0.7GPa
קשיחות שבר 2.0MPa·m 1/2
קשיות KNOOP‏ - 1800kg/mm2 (0.2 ק"ג עומס)
מקדם פואסון 0.24
מודול גזירה 135GPa
מודול אלסטיות 334GPa
תכונות > תרמיות ואופטיות

לאלומיניום אוקסיניטריד יש את התכונות התרמיות והאופטיות הבאות:
חום סגולי 0.781J/(g·°C)
מוליכות חום 12.3W/(m·°C)
מקדם התפשטות תרמית‏ °C/‏10-6‏*‏4.7~
טווח שקיפות 200-5000nm
יצור

ניתן לייצר אלומיניום אוקסיניטריד כחלונות, צלחות, כיפות, מוטות, צינורות וצורות אחרות באמצעות טכניקות עיבוד אבקות קרמיות קונבנציונליות. הרכבו יכול להשתנות מעט: תכולת האלומיניום מכ-30% ל-36%, אשר דווח כי משפיעה על מודולי התפזורת והגזירה רק ב-1-2%. הכלים הירוקים המיוצרים עוברים טיפול בחום (ציפוף) בטמפרטורות גבוהות ולאחר מכן טחינה וליטוש לשקיפות. הוא יכול לעמוד בטמפרטורות של כ-2,100 מעלות צלזיוס באטמוספירות אינרטיות. השחזה והליטוש משפרים באופן משמעותי את עמידות הפגיעה ותכונות מכניות אחרות הנדרשות משריון.
פטנטים

פטנטים הקשורים לאלומיניום אוקסיניטריד כוללים:
Aluminium oxynitride having improved optical characteristics and method of manufacture TM Hartnett, RL Gentilman U.S. Patent 4,481,300, 1984
Process for producing polycrystalline cubic aluminium oxynitride JW McCauley U.S. Patent 4,241,000, 1980
Transparent aluminium oxynitride and method of manufacture RL Gentilman, EA Maguire U.S. Patent 4,520,116, 1985; U.S. Patent 4,720,362, 1988
Transparent aluminium oxynitride-based ceramic article JP Mathers U.S. Patent 5,231,062, 1993
ראו גם

קורונדום
מסע בין כוכבים IV (שם הוזכר אלומיניום שקוף כמדע בדיוני בשנות התשעים)
הערות שוליים

1 2  Mohan Ramisetty et al. Transparent Polycrystalline Spinels Protect and Defend, American Ceramic Society Bulletin, vol.92, 2, 20–24 (2013)
↑  "Domes & Infrared Optics". Surmet.
↑  Ramisetty, Mohan; Sastri, Suri A.; Goldman, Lee (אוג' 2013). "Transparent Ceramics Find Wide Use in Optics". Photonics Spectra. {{cite journal}}:  (עזרה)
↑  Corbin, N (1989). "Aluminum oxynitride spinel: A review". Journal of the European Ceramic Society. 5 (3): 143–154. doi:10.1016/0955-2219(89)90030-7.
1 2  Joseph M. Wahl et al. Recent Advances in ALON Optical Ceramic, Surmet
↑  Graham, Earl K.; Munly, W.C.; McCauley, James W.; Corbin, Norman D. (1988). "Elastic properties of polycrystalline aluminum oxynitride spinel and their dependence on pressure, temperature and composition". Journal of the American Ceramic Society. 71 (10): 807–812. doi:10.1111/j.1151-2916.1988.tb07527.x.
בלון לחיזוי מזג אוויר

טרנסונדה מוכנה לשחרור
התמונה צולמה בערך ב-30 ק"מ מעל אורגון באמצעות בלון מזג האוויר שמשקלו 1,500 גרם
בלון מטאורולוגי ורדיוסודה, לפני שחרור, בשירות המטאורולוגי בבית דגן
בלון מזג אוויר הוא בלון שמיועד לעלות לגבהים, אשר נושא כלים למעלה כדי לשלוח מידע על הלחץ האטמוספירי, הטמפרטורה, הלחות, ומהירות הרוח, באמצעות מכשיר מדידה שנקרא רדיוסונדה. כדי לקבל נתוני רוחות, הם יכולים להיות במעקב על ידי מכ"ם, או מערכות ניווט (כגון לוויין מבוסס מערכת מיקום גלובלית, GPS). חלק מהבלונים ממריאים בקצב קבוע ומשדרים את הנתונים בכל הגבהים. יש בלון ייעודי שנקרא טרנסונדה שתוכנן כך שיישאר בגובה קבוע למשך זמן רב וישדר משם נתונים.
היסטוריה

אחד האנשים הראשונים להשתמש בבלוני מזג האוויר היה ליאון טסיירנק דה בורט, מטאורולוג צרפתי. בשנת 1896 הוא שחרר מאות בלוני מזג אוויר ממצפה הכוכבים בטראפס, צרפת. ניסויים אלה הובילו את הגילוי של טרופופאוזה והסטרטוספרה. ב-1958 החלו להשתמש בטרנסונדות, על מנת לזהות אזורים של פסולת גרעינית.
חומרים וציוד

הבלון עשוי בדרך כלל מלטקס שהוא חומר מאוד גמיש. והוא אחראי על העלייה לגובה. מתחתיו, תלויה על חוט, נמצאת רדיוסונדה המבצעת את המדידות ושידור הנתונים חזרה לתחנה. רדיוסונדות יכולות לשמש למדידה של פרמטרים ספציפיים, כגון קביעת ריכוז האוזון.
הבלון בדרך כלל מלא במימן בשל עלות נמוכה יותר, אף על פי שהליום יכול לשמש גם כן. הקצב והמרחק של הבלון, תלויים בכמות הגז שהוכנס לתוכו. בלוני מזג אוויר עשויים להגיע לגבהים של 40 קילומטרים (25 מייל) או יותר. מעבר לכך השינויים בלחץ האוויר גורמים לכך שהבלון יתרחב מעבר ליכולתו, ויקרע. כשזה קורה הציוד הקשור לבלון אובד. אם רוצים למדוד פרמטרים בגובה אליו הבלון לא יכול להגיע, משתמשים ברקטות, או בלוויינים.
בלוני מזג אוויר משוחררים בכל רחבי העולם, על מנת לאבחן את מצב הנוכחי. תוך כדי שימוש בכלים מחשוביים אפשר לנסות ולקבוע את מזג האוויר. כ-800 מיקומים ברחבי העולם משחררים בלונים פעמיים ביום, בחצות ובצהריים (שעון UTC). לפעמים מבוצעות בדיקות ביניים בעיקר במצבים בהם התנאים משתנים מאוד מהר ויש צורך בנתונים נוספים. במכון המטאורולוגי בבית דגן בישראל, משחררים שני בלונים מסוג רדיוסונדה (בחצות ובצהריים) וגם שני בלונים נוספים על מנת לבדוק את מהירות הרוח בשעות 06:00 ו־18:00 (שעון UTC).
לפעמים משתמשים בבלונים גם לצרכים מיוחדים כמו לצורכי מחקר תעופה, איתור זיהום אוויר, או צילום. בשנים האחרונות בלוני מזג אוויר היו בשימוש גם עבור פיזור אפר אנושי על ידי חברות שונות.
הערות שוליים

↑  על בלון לחיזוי מזג אוויר. אוחזר ב-12 באפריל 2017
↑  Weather Balloon." World of Earth Science. Retrieved April 12, 2017 from Encyclopedia.com
↑  המכון המטרולוגי, תצפיות ברום, באתר המכון המטרולוגי בבית דגן ישראל
בלון מלא מימן במפרץ קיימברידג, נונאווט, קנדה
בלון מטאורולוגי שמולא במימן להפרחת רדיוסונדה
אמוניום חנקתי

אמוניום חנקתי (NH4NO3; נקרא גם חנקת האמוניה, אמוניום ניטראט) הוא הניטרט של אמוניה – מלח של חומצה חנקתית ואמוניה.
החומר נמצא בשימוש רב בחקלאות כדשן עם תכולת חנקן גבוהה. כמו כן משתמשים בתכונותיו כמחמצן חזק לשם יצירת חומרי נפץ.
ייצור

אמוניום חנקתי נוצר בתגובת סתירה בין הבסיס אמוניה במצב גזי לבין חומצה חנקתית מרוכזת:
 NH_{3(g)}+HNO_{3(aq)}\rightarrow NH_{4}NO_{3(aq)}
התגובה זאת פשוטה להכנה בכמויות קטנות במעבדה, אך מהווה אתגר במעבר להכנה תעשייתית, כיוון שהיא אקסותרמית מאוד.
חומרי הגלם: האמוניה מיוצרת מחנקן ומימן בתהליך הבר והחומצה החנקתית מיוצרת מחמצון של אמוניה בתהליך אוסטוולד. את התוצרים של תגובה זאת מעבירים למגדלי ייבוש בהתזה או לתופי ייבוש. בתהליך זה נוצרים כדורים של אמוניום חנקתי הנמכרים בשווקים.
שימושים > תעשייה

משתמשים ליצירת זרזים מזאוליטים לצרכים שונים, כגון תעשיית הנפט.
שימושים > חקלאות

האמוניום החנקתי, משום היותו מסיס היטב במים, הוא מקור החנקן המועדף לשימוש כדשן. רוב האמוניום החנקתי המיוצר בעולם מיועד לדשנים.
שימושים > יישומים נוספים

אמוניום חנקתי משמש כחומר פעיל בשקיות קירור.
אסונות

אמוניום חנקתי מתפרק לכמה גזים, ביניהם חמצן כאשר מחממים אותו, אך ניתן לגרום לו להתפוצץ. החומר הטהור מתפרק בתנאים רגילים רק מעל 200° צלזיוס, אך טמפרטורה זאת יורדת כאשר בחומר ישנם מזהמים. ברגע שמעט מהחומר מתפרק, הדבר גורר פירוק של חומר נוסף, מכיוון שבעת הפירוק נוצר חום רב. כך גדֵלה כמות החומר המתפרק וכמות האנרגיה המשתחררת ממשיכה לעלות. זהו סיכון המוכר בסוגים שונים של דשנים וגרם לאובדן של מספר אוניות משא.
כמויות גדולות של החומר הן סיכון גבוה כתוצאה משחרור החמצן בהתפרקות, שעוזר בשריפה. כמו כן, כמויות כאלו עלולות להתפוצץ כמו שקרה בטקסס סיטי בשנת 1947. לאחר אסון זה שונו דרמטית התקנות בנושא אחזקת אמוניום חנקתי.
בפיגוע באוקלהומה סיטי נעשה שימוש בחומרי נפץ מבוססי אמוניום חנקתי.
בנובמבר 2009 אסרה ממשלת פקיסטן על שימוש בדשנים מסוימים, בהם אמוניום חנקתי, לאחר דיווחים כי הם משמשים להכנת חומרי נפץ. בינואר 2010 אסרה גם אפגניסטן על השימוש בחומרים אלו מאותה סיבה.
באפריל 2013 התרחש פיצוץ עז במפעל לייצור החומר בטקסס בעקבות דליקה שהתפרצה בו.
ב-4 באוגוסט 2020 התפוצץ בנמל ביירות שבלבנון מחסן שבו אוחסנו כ-2,750 טונות של אמוניום חנקתי. הפיצוץ זרע הרס ברדיוס גדול מסביב לנמל ביירות וגרם ליותר מ-250 הרוגים, 6,000 פצועים ומאות נעדרים.
הערות שוליים

↑   ג'קי חורי, נעה לנדאו, נעה שפיגל,, פיצוץ עז אירע בנמל ביירות, יותר מ-70 נהרגו ו-3,000 נפצעו, באתר הארץ, 4 באוגוסט 2020
| --- | --- |
בקרת זהויות :  NLI: 987007565945005171  BnF: cb12132922h (data)  LCCN: sh86006302  NDL: 00576059
בלתי מובס (סרט, 2018)

| --- | --- |

 הופק בידי:  אלכסיי פימאנוב אולגה פוגודינה דניס אניסימוב
 תסריט:  ולריב באיקייבה קונסטנטין מקסימוב
 שחקנים ראשיים:  אנדריי צ'רנישוב אולגה פוגודינה ולדימיר יפיפאנצב סרגיי גורובצ'נקו 
 מוזיקה:  אולג ווליאנדו
 צילום:  ילנה איוואנובה
 מדינה:  רוסיה 
 חברת הפקה:  חברת פימאנוב ושות'
 שיטת הפצה:  וידאו על פי דרישה 
 הקרנת בכורה:  2018
 משך הקרנה:  85 דקות
 שפת הסרט:  רוסית 
 סוגה:  סרט מלחמה, סרט דרמה, סרט היסטורי 
 תקציב:  300 מיליון רובלים
 הכנסות:  253 מיליון רובלים
 דף הסרט ב־IMDb
 
בלתי מובס (ברוסית: Несокрушимый) הוא סרט קולנוע רוסי מסוגת הדרמה והמלחמה בבימויו של קונסטנטין מקסימובה ובכיכובם של אנדריי צ'רניצ'וב, ולדימיר יפיפאנצב, אולגה פוגודינה וסרגיי גורובצ'נקו. ב-9 בספטמבר 2018 ביום הטנקיסטים, המציין את יום חגו של חיל השריון הרוסי, התקיימה הקרנה פרטית של הסרט עבור חיילי חטיבת השריון טמאנסקאיה וחטיבת השריון קאנטמיר.
ברוסיה הסרט יצא להפצה מסחרית ב-25 באוקטובר 2018.
רקע

הסרט מבוסס על סיפורו האמיתי של סמיון קונובאלוב (1921—1989) מפקד חטיבת שריון סובייטי ממוצא טטרי שבמהלך מלחמת העולם השנייה השמיד במהלך קרב ב-13 ביולי 1942 16 טנקים נאצים באמצעות טנק ה-KV-1 שלו.
עלילה

הסרט מבוסס על סיפור אמיתי ומגולל את גבורת אנשי הצוות של טנק KV-1 בפיקודו של סמיון קונובאלוב, כאשר ב-13 ביולי 1942, השתתפו בקרב קשה שבו השמידו 16 טנקים, 2 כלי רכב משוריינים ו-8 כלי רכב ליד הכפר ניז'נמיטיאקין במחוז המשנה טראסוב שבמחוז רוסטוב.
הערות שוליים

↑  הכנסות באתר קרן הקולנוע הרוסי
↑  Константин Коковешников (2018-09-10). "«Как будто окунулся в 1942»: ко Дню танкиста военнослужащим организовали закрытый показ ленты «Несокрушимый»". ערוץ זבזדה. נבדק ב-2018-09-13.
↑  Павел Кутаренко (2018-09-08). "Фильм о подвиге танкистов «Несокрушимый» выйдет в прокат в октябре". זבזדה.
↑  "Несокрушимый". Бюллетень кинопрокатчика. נבדק ב-2018-09-13.
↑  Анна Багрова (2018-04-17). "105-й Кинорынок. Презентация компании Fox". Бюллетень кинопрокатчика. נבדק ב-2018-09-13.
אלמירנטה לאטורה (אוניית מערכה, 1913)

| --- | --- |

 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי   צ'ילה הצי הצ'יליאני
 סדרה:  אלמירנטה לאטורה
 ציוני דרך עיקריים
 מספנה:  ארמסטרונג ויטוורת' 
 תחילת הבנייה:  27 בנובמבר 1911
 הושקה:  27 בנובמבר 1913
 תקופת הפעילות:  15 באוקטובר 1915 – אוקטובר 1958 (כ־43 שנים)
 אחריתה:  נגרטה
 מלחמות וקרבות:  מלחמת העולם הראשונה קרב יוטלנד מלחמת העולם השנייה 
 מידות
 הֶדְחֶק:  28,600 טון
 אורך:  190.5 מטר
 רוחב:  28.2 מטר
 שוקע:  10.1 מטר
 נתונים טכניים
 מהירות:  22.75 קשרים
 גודל הצוות:  834 איש
 טווח שיוט:  8,100 ק"מ במהירות 10 קשר
 הנעה:  21 דוודים המזינים 4 טורבינות בהספק 37,000 כוחות סוס
 צורת הנעה:  4 מדחפים
 אמצעי לחימה
 שריון:  שריון עיקרי – 230 מ"מ   שריון סיפון – 38 מ"מ   צריחי תותחים – 254 מ"מ   ברבטות – 254 מ"מ   מגדל הניווט – 280 מ"מ
 חימוש:  10 תותחי Mk V BL‏ 14 אינץ' (356 מ"מ)/45 קליבר   16 תותחי Mk VII‏ 6 אינץ' (152 מ"מ)/45 קליבר   2 תותחי נ"מ QF‏ 3 אינץ' (76 מ"מ)   4 תותחי 3 פאונד (47 מ"מ (1.9 אינץ'))   4 צינורות טורפדו 21 אינץ' (533 מ"מ)
 
אלמירנטה לאטורה, שנקראה על שמו של חואן חוסה לאטורה, הייתה אוניית מערכה סופר-דרדנוט שנבנתה עבור הצי הצ'יליאני. היא הייתה הראשונה בסדרה מתוכננת של שתי אוניות שנרכשה בתגובה לרכישות קודמות של ספינות מלחמה על ידי מדינות אחרות באמריקה הדרומית. הבנייה החלה באלסוויק, ניוקאסל על הטיין זמן קצר לאחר הזמנת האונייה בנובמבר 1911, והתקרבה להשלמה כאשר היא נקנתה על ידי הצי המלכותי הבריטי לשימוש במלחמת העולם הראשונה. היא נכנסה לשירות בספטמבר 1915, ושירתה בצי הגדול כאה"מ קנדה במשך המלחמה ואף השתתפה במהלך קרב יוטלנד.
צ'ילה רכשה מחדש את אה"מ קנדה ב-1920 ושינתה את שמה לאלמירנטה לאטורה. האונייה הוגדרה כספינת הדגל של צ'ילה, ולעיתים קרובות שימשה כתחבורה נשיאותית. היא עברה מודרניזציה יסודית בבריטניה בשנים 1929–1931. בספטמבר 1931, אנשי הצוות על סיפון אלמירנטה לאטורה ערכו מרד, שרוב הצי הצ'יליאני הצטרף אליו במהירות. לאחר שהתפתחו פילוגים בין המורדים, המרד התמוסס והספינות חזרו לשליטת הממשלה. אלמירנטה לאטורה הושמה בעתודה לזמן מה בשנות ה-30 בגלל השפל הגדול, אך היא הייתה במצב טוב מספיק כדי שארצות הברית תתעניין ברכישתה לאחר ההתקפה על פרל הארבור. ממשלת צ'ילה דחתה את הפנייה והאונייה בילתה את רוב מלחמת העולם השנייה בסיור עבור צ'ילה. אלמירנטה לאטורה נגרטה ביפן החל מ-1959.
רקע

בשנות ה-80 של המאה ה-19 החל מרוץ חימוש ימי ארגנטינאי-צ'יליאני לאחר סכסוכים טריטוריאליים על הגבולות בין שתי המדינות בפטגוניה ופונה דה אטקמה, יחד עם השליטה בתעלת ביגל. מרוץ החימוש הסתיים בסופו של דבר בתיווך בריטי, וסעיפים באמנת סיום המחלוקות הטילו הגבלות על הציים של שתי המדינות. הצי המלכותי הבריטי קנה שתי אוניות מערכה פרה-דרדנוט מסדרת קונסטיטוסיון שנבנו עבור צ'ילה, וארגנטינה מכרה ליפן את שתי הסיירות המשוריינות שלה מסדרת ריבדאביה שהיו בבנייה באיטליה.
אחרי כניסתה לשירות של אה"מ דרדנוט, ברזיל החליטה בתחילת 1907 לעצור את הבנייה של שלוש פרה-דרדנוטים לטובת שתיים או שלוש דרדנוטים. אוניות אלו, שהוזמנו כסדרת מינאס ז'ראיס, תוכננו לשאת את חימוש אוניית המערכה הכבדה ביותר בעולם באותה תקופה. הם באו כהלם עבור הציים של אמריקה הדרומית. ההיסטוריון רוברט שיינה ציין כי הם "עלו על כל אוניות הצי הארגנטינאי [הקשישות]". למרות שהוויכוחים השתוללו בארגנטינה בשאלה אם יהיה זה נבון להתנגד לרכישת ברזיל על ידי רכישת דרדנוטים יקרות משלהם, סכסוכי גבול נוספים - במיוחד ליד ריבר פלייט עם ברזיל - הכריעו את העניין, והיא הזמינה את שתי אוניות המערכה מסדרת ריבדאביה מחברת Fore River Shipbuilding בארצות הברית. כאשר יריבתה הגדולה רכשה דרדנוטים, צ'ילה הגיבה בבקשה למכרזים ממדינות אמריקה ואירופה שיעניקו למדינה את אוניות המערכה החזקות ביותר שקיימות.
בנייה

ב-6 ביולי 1910, הקונגרס הלאומי של צ'ילה העביר הצעת חוק המקצה 400,000 לירות שטרלינג מדי שנה לצי לבניית שתי אוניות מערכה בהדחק של 28,000 טונות ארוכות (28,449 טונות) - שבסופו של דבר ייקראו אלמירנטה לאטורה ואלמירנטה קוקרן - שש משחתות ושתי צוללות. החוזה לבניית אוניות המערכה הוענק לארמסטרונג ויטוורת' ב-25 ביולי 1911. אלמירנטה לאטורה הוזמנה רשמית ב-2 בנובמבר 1911, והונחה פחות מחודש לאחר מכן ב-27 בנובמבר, והפכה לאונייה הגדולה ביותר שנבנתה על ידי ארמסטרונג באותה תקופה. ה-New York Tribune דיווח ב-2 בנובמבר 1913 כי יוון הגיעה להסכמה לרכוש את אלמירנטה לאטורה במהלך החשש ממלחמה עם האימפריה העות'מאנית, אך למרות הרגש המתפתח בתוך צ'ילה למכירת אונייה אחת או את שתיהן, לא בוצעה עסקה כזו.
אלמירנטה לאטורה הושקה ב-27 בנובמבר 1913, בטקס משוכלל שנכחו בו מכובדים שונים ובנשיאותו של שגריר צ'ילה בבריטניה, אגוסטין אדוארדס מק קלור. אוניית המערכה הוטבלה על ידי אשתו של השגריר, אולגה באדג' דה אדוארדס.
רכישה בריטית ושירות במלחמת העולם הראשונה

לאחר פרוץ מלחמת העולם הראשונה באירופה, אלמירנטה לאטורה נרכשה רשמית על ידי בריטניה ב-9 בספטמבר 1914; היא לא נתפסה בכוח כמו ספינות אחרות שנבנו במספנות בריטיות עבור ציים זרים (כגון אוניות המערכה רשידייה וסולטאן עות'מאן הראשון עבור האימפריה העות'מאנית) בגלל הסתמכותן של מדינות ההסכמה על נתרן חנקתי צ'יליאני לתחמושת הפכה את השמירה על מעמדה ה"נייטרלי הידידותי" של צ'ילה עם הממלכה המאוחדת לעניין בעל חשיבות חיונית. שמה של אלמירנטה לאטורה שונה לאה"מ קנדה והיא שונתה מעט לשירות בריטי. הגשר הורם לטובת שתי רציפים פתוחים, ובין שתי הארובות נוסף תורן כדי לתמוך בעגורן שישרת את הסירות. ה-סופר-דרדנוט השלימה את ההתאמה ב-20 בספטמבר 1915, ונכנסה לשירות בצי המלכותי ב-15 באוקטובר.
בתחילה היא שירתה עם שייטת אוניות המערכה הרביעית של הצי הגדול. קנדה ראתה פעולה בקרב יוטלנד ב-31 במאי–1 ביוני 1916 תחת קפטן ויליאם ניקולסון. היא ירתה 42 פגזים מתותחי ה-14 אינץ' ו-109 פגזי 6 אינץ' במהלך הקרב, ולא ספגה פגיעות או נפגעים. במהלך הקרב היא קלעה שני פגזים בסיירת הנכה ויסבאדן בשעה 18:40, וירתה חמישה נוספים לעבר ספינה לא ידועה בסביבות השעה 19:20. היא ירתה בתותחי ה-6 אינץ' שלה לעבר משחתות גרמניות בשעה 19:11.
קנדה הועברה לטייסת הקרב הראשונה ב-12 ביוני 1916. בשנים 1917–1918, הותקנו לה מדדי טווח וחוגות טווח טובים יותר, ושניים מהתותחים המשניים האחוריים בקוטר 6 אינץ' הוסרו לאחר שסבלו מנזק פיצוץ מהצריח האמצעי של 14 אינץ'. בשנה האחרונה נוספו סיפוני טיסה למטוסים על גבי צריחי העל מקדימה ומאחור. קנדה הוכנסה לצי המילואים במרץ 1919.